A NETFLIX SOROZATA
Álmodsz.
Most képzeld el,
hogy ez a te házad!
Minden reggel felébredsz, és gondozod a növényeidet.
Kétszázötvennél is több növény-,
gomba-, hal- és rovarfajta, valamint további élőlény él
tökéletes szimbiotikus kapcsolatban egymással,
hogy mindent megteremtsenek egy teljesen önálló bioszféra,
a te és lakótársaid számára.
És képzeld el, hogy van egy tyúkod! Miért ne? Végül is, ez egy álom, nem?
Van a házadon napelem?
Ez alap. Persze, hogy van.
Ebben a házban semmi sem megy kárba,
mert még a hulladékod is energiává alakul.
Ez egy töretlen körforgás.
És a lakótársaid
az ország legjobb séfjei, akik ínyenc ételek elkészítésével töltik a napot
az otthonodban és tetőtéri kertedben megtermelt friss alapanyagokból.
Ebben az álomban annyi étel terem,
hogy egy kis éttermet is üzemeltetni tudsz az otthonodban.
Csak néhány férőhellyel, így soha semmi nem megy kárba.
El tudsz képzelni egy hulladékmentes világot?
Az álomnak vége. Ébresztő!
Hulladék. Szinte korlátlan mennyiségben termelődik,
és nap mint nap egyre több van belőle.
A pénztől az időig bármit el tudunk pazarolni,
azonban most a természeti erőforrások pazarlásáról,
valamint az általunk hátrahagyott kommunális hulladékról,
hétköznapi nyelven a szemétről lesz szó.
A szemetünket elszállítják valahová.
A szeméttelepek kezdenek megtelni, de egy átlag amerikai továbbra is
napi körülbelül két kiló szemetet termel.
Miért? Mit tehetünk ez ellen?
Az alapokat már ismerjük: csökkentés, újrafelhasználás és újrahasznosítás.
De mit csinálhatnánk jobban?
Bruce Pascoe elismert íróval, történésszel és gazdával folytatott beszélgetésünk
a hulladékra terelődött, és megosztotta velünk,
hogy milyen a mezőgazdaságtan hallgatókkal való munka a farmján.
Furcsa a farmon lenni,
mert én természetvédőként tekintek magamra.
Ők mind fiatalabbak nálam. Rendkívül komolyan veszik a műanyag mellőzését
és az újrahasznosítást. Azt hittem, én jó vagyok benne,
de mindennap belém kötnek.
„Ez meg mi?”, kérdezik.
De nagyon tetszik.
Ez jelzi az én generációm és az ő generációjuk közötti eltérést.
- Az ő generációjuk jobb lesz. - Ez lenyűgöző.
Jobb lesz a világ, ha utat engedünk a fiataloknak.
Reménykeltő ezt tudni.
Hatalmas reményt ad. Ezt le kell cserélnünk.
Üzleti lehetőség van ezeknek a lecserélésében.
Húsz évvel ezelőtt Melbourne-ben volt a legjobb minőségű víz a világon,
de aztán műanyag palackból kezdtük el inni a vizet.
Ha most elmegy az ember egy megbeszélésre, halomban áll
a műanyagba csomagolt palackozott víz,
amit régen a csapból ittunk.
A profitszerzés nem mindig jár együtt a környezetvédelemmel,
azonban sok cég sikeresen váltja le a régi módszereket fenntarthatóbbá.
A stáb is megpróbálta lecsökkenti a lábnyomát ebben az évadban,
leredukálva például az egyszer használatos műanyagot.
Egy tipikus nyári napon
egy ekkora stáb naponta akár 50-70 palackozott vizet is elfogyaszt,
és ezek mind egyszer használatosak.
Csapó!
Ettől sikerült megválnunk
többször használható, szűrővel rendelkező kulacsokkal.
Minden stábtag kapott egyet, és megváltunk az egyszer használatos műanyagtól.
Vágjunk bele!
Ha a változás otthon kezdődik, íme egy példa erre a filozófiára.
Joost Bakker építő és művész
egy teljesen önfenntartó, hulladékmentes otthont tervezett,
ami élő művészeti installációként szolgál Melbourne-ben.
- Szeva, Zac! - Szia! Mi újság?
- Örvendek. - Én is.
- Mizu? - Hogy vagy, haver?
Alig várom, hogy láthassam!
Figyelem! Ezen a helyen
túlterhelődnek az érzékszerveink, de pozitív értelemben.
A házba belépve a gombaszobában találjuk magunkat,
melyben rengetegféle ehető gombát termesztenek.
- Mennyi gomba! - Ilyen nincs!
Őrület, milyen gyorsan nőnek. Ebből ez lesz két nap múlva.
- Két nap múlva? - Aha.
- Ez hihetetlen! - Ezt egy barátom találta túra közben.
Ez egy Ausztráliában őshonos gomba. Süngomba a neve.
- Fájdalomcsillapító. - Szép.
Ezt sokat használjuk ételekbe. Nagyon jót tesz a kávézaccnak.
A zuhanyzóból jövő gőzt ide gyűjtjük,
ahogy a bojlerből lecsapódott párát is.
Tehát olyan mikroklímát teremtesz, ami előnyös a…
Tudod, hogy megszállottan szeretem a levegőt.
Olyan klímát akarok teremteni idebent, mintha az erdőben lennénk,
ezért 250 különböző növényfaj található itt.
A ház belseje megkaphatná a bio hitelesítést is.
Nincsenek méreganyagok. Minden természetes.
Tényleg mindenre gondolt a zero waste élettel kapcsolatban.
Az ott hátul nagyon menő dolog.
Ez egy biológiai emésztő.
- Klassz. - Biológiai emésztő.
Napi egy kiló szerves hulladékot termelünk,
ami egy óra metánkibocsátásnak felel meg.
Tehát jelenleg hét és nyolcmillió órányi energiát pazarlunk el minden egyes nap.
Ez a szerves hulladék nem a kukában végzi.
Világos.
Ezt újraalkottam, és a biológia révén visszakerül a növényekre.
Tehát ebben az óriási zsákban összegyűjtik
az emberektől és szemétgyűjtőkből származó hulladékot,
és napi közel négy órán át égő, természetes földgázt termelnek,
amivel főznek és vizet melegítenek. Ez zero waste a javából.
Nézd, hal!
Ez pedig egy akvárium.
- Ezek arany barramundik. - Gyönyörűek!
- Nagyon szép hal. - De jó!
A cégünk elkötelezett a mikrorendszerek ellátása iránt.
Egy nagy haltenyészet helyett jobb a milliónyi kis tenyészet.
A halak által termelt tápanyagok táplálják a növényeinket.
Ez egy zárt rendszer.
A halak és a növények az akvapónia szereplői.
A halak szerves hulladéka táplálja a növényeket
a víz folyamatos áramlása révén. Ez nem egy egyszerű ház.
Az alapvető menedék biztosítása mellett növénytermesztésre,
teljes mértékben fenntarthatóra,
széndioxid-kibocsátás-mentesre és hulladékmentesre tervezték.
És persze napelemmel működik.
Ez a világ első számú szemetéből, szalmaszálból készült.
Tömörített, nincs benne ragasztó.
- Nincs benne szintetikus anyag. - Ez szalma?
- Hő és nyomás által készül? - Magas nyomás és hőfok kell hozzá.
Ezáltal elpárolog belőle a nedvesség, és összeáll belőle ez a lap.
Nem tud elégni.
A lapján természetes mészkő van.
Az építési és bontási törmelékek a hulladéklerakóink 30%-át kitehetik,
de Joost újrahasznosítható
vagy komposztálható építőanyagokat használ.
A rézcső mögött a rómaiak által használt magnézium táblát láthatjátok.
- Magnézium-oxidból készült. - Igen.
Imádom ezt az anyagot. Tűzálló, igaz?
Természetes módon tűz- és penészálló.
Az épület lerombolásakor pedig vissza kerül a környezetbe.
Ez egy örök körforgás. A házat bio étteremként kezelem.
Tehát, ha egy anyag nem felel meg a bio minősítésnek, akkor nem használom.
- Értem. - Ez egy gyönyörű faanyag.
Mindent imádok benne, pedig még csak a garázsban járunk.
Joost a házat egy bio étteremként kezeli,
a tetőn pedig egy biogazdaság található.
Ha produktívvá alakítjuk otthonainkat és lakókörnyezetünket,
azzal levehetjük a nyomást a gazdákról, akik visszaállíthatják a földek állapotát.
Nincs szükség több földre, csak okosabban kell bánni a már meglévővel.
Négy-öt millió évig foglalkoztunk élelmezéssel,
az elmúlt 100 évben pedig eltávolodtunk tőle.
- Igen. - És visszavágyunk.
Az itt termesztett ételeket Joost partnerei és díjnyertes séfjei,
Jo és Matt készítik el a konyhában.
Egy felszolgálójuk van: Lou.
Jo és Matt a házban laknak, és friss, egészséges vacsorákat főznek
egy szűk vendégkör számára minden este a meghitt, otthoni környezetben.
Az egészben a legjobb, hogy nonprofit;
azért jött létre, hogy bemutassa, milyen finom lehet a zero waste életmód.
Vonzóvá akarjuk tenni a városi ételt.
Arra keressük a választ, hogy mennyi ételt tudunk megtermelni a lakóhelyünkön.
- Ez esővíz? - Igen, szűrt esővíz.
Tessék! Ez a mi tücsöktálunk.
Ez falafel. A csicseriborsó a tetőn terem.
Ezek a kertünkben nőtt zöldségek némi fűszerrel és 10% tücsökkel.
Tehát tele van fehérjével.
Ez erjesztett chili és koji szósz.
Az enyémben nincs tücsök?
- Nincs. - Jó.
- Ízlik a tücsök? - Csirke íze van…
- Szia, Maggie! - Bocs, nem olyan az íze, mint neked.
- Szia, Maggie! - Sokkal finomabb.
Aha.
- Nagyon finom. - Ízlik? Szuper.
A tücskök sok aminosavat is tartalmaznak.
Azt fogyasztják, amiket mi nem tudunk hasznosítani.
Például, ha a cukkini túlérett,
- vagy túl gyorsan nő… - Majdnem **** a zöldséget.
Maggie!
Ez is nagyon finom. Valaki tücsökalapú fehérjeport akart csinálni.
- Nagyon finom. - Tücsökszelet már létezik.
Ez egy csírás, zöld rizottó.
Amikor Matt-tel itt alszunk Joostnál,
mindig csinál nekünk rizottót. Kesudióból, spenótból, póréhagymapüréből,
rengeteg csírából és egy kis tökmagolajból készül.
Csodálatos.
- Ez csodálatos. - Köszönjük!
Le vagyok döbbenve. Nem tudtam, hogy enni is fogunk.
Nagyon finom.
Minden falat az életet tükrözi.
Nem csinálunk semmi újat, csak azt, amit már évszázadok óta.
Csak átemeljük modern környezetbe.
Már nyertünk, ha inspirálni tudunk egy-két elem beépítésére az életetekbe.
Ha elkezdenek így élni az emberek, akkor jön a következő feladat.
Ha valaki elkezd komposztálni, máshogy tekint a hulladékra.
Gyorsan át lehet szokni a fenntartható életre,
ami sokkal jobb, és ez a fontos.
Joost háza szuper példaként szolgál a hulladék csökkentésére,
újrahasznosítására és újrafelhasználására. Habár ez nem mindenki számára megoldható,
kiválaszthatunk belőle egy-két dolgot,
hogy fenntarthatóbb életet teremtsünk otthon.
Le vagyok nyűgözve. Nagyon izgalmas volt itt lenni.
Köszönjük a csodás ételeket, és hogy itt lehettünk,
és hogy megosztottátok az életetek varázslatos, ámde egyszerű módszereit.
- Elképesztő. - Köszönjük, hogy itt voltatok!
A kis bódé, ami eltörpül a körülötte lévő felhőkarcolók mellett,
felkeltette a stáb figyelmét egyszerű táblájával.
- Forog. - Tíz óránál.
Jó.
Szerencsénkre éppen akkor botlottunk bele
Ausztrália első széndioxid-semleges büféjébe a Fed Square-en,
mikor a stáb ebédet keresett.
Darin új barátot szerzett.
Igen, itt forgattunk,
és néhány stábtag éppen erre sétált.
- Megcsapott ez a csodálatos illat. - Ez libanoni street food.
Értem. Miért ez volt a koncepció?
Mindig is érdekelt a környezet és a fenntarthatóság.
Napelemmel működik a bódé.
Van egy generátorunk, amit az úgynevezett B100 működtet,
ami karbonsemleges biodízel.
Mögöttünk helyezkedik el a dupla szűrős esővízszűrőnk,
ami megtisztítja a vizet.
Most vettem észre, hogy itt szerepel a CO2 kompenzáció.
- A kalóriák helyett… - Igen, ez is újdonság.
Még tovább mentünk,
mert kommunikálni szerettünk volna, hogy az itteni étkezéssel
mennyi szén-dioxid nem kerül kibocsátásra.
Ez mind nagyon jól hangzik, és Darin már csak azon aggódik,
hogy van-e vegán opció, és hogy milyen az íze.
Sütünk neked egy za'atar vegán sajtot zöldségekkel.
- Kész is. Tessék! - Hoppá!
- Általában nem ilyen gyors. - Gyorsak vagytok.
A mediterrán ételek között ízletes
és laktató vegán opciókat találni, és ez sem kivétel.
Mindez szén-dioxid-kibocsátás nélkül történik.
Biztató, hogy az ilyen vállalkozások sikeresek
a hulladékcsökkentés ízletes módja által.
Ez rohadt jó.
Haver!
El vagyok ájulva.
- Örülök, hogy ízlik. - Szép munka! Szuper.
Ausztráliában sokféle szempont megjelenik,
és rengeteg különböző dolog megmutatkozik itt a világból.
A környezeti kihívásoktól kezdve
az őslakosok kihívásain át minden előkerül…
- Igen. - Ez mi?
Valószínűleg a sáv…
- Ja, igen. - …jelző.
- Ez egy automata *****. - Igen.
Ha nem tetszik neki, amit mondasz, akkor valós időben kisípolja.
Igen.
Mi a ****?
Évente körülbelül 1,3 milliárd tonna ehető ételt dobunk ki a világon.
Ez hárommilliárd embernek elegendő étel.
Egy helyi nonprofit szervezet, az Ozharvest ez ellen küzd szépen, lassan.
Szia!
- Örvendek. Ronni vagyok. - Én is.
- Szia, Ronni! - Az állatmentésről már hallottál.
Az Ozharvest ugyanezt csinálja az ételekkel.
Mutatok egy példát a tevékenységünkre.
Ezeket most gyűjtöttük össze.
Ausztrália szerte megtalálható a cég,
de mi Sydneyben vagyunk, hogy megismerjük az alapítót.
Ezt ma este vagy holnap eljuttatjuk az éhező embereknek.
Ezek a zöldségek frissek és tökéletesek voltak,
de miközben a vevők válogatás közben arrébb rakták őket,
a megmaradt zöldségek annyira megsérültek,
hogy eladhatatlanná váltak, így a kiskereskedő végül kidobta őket.
Ez mi? Koszos paprika?
- Talán van rajta egy-két folt. - És nem veszik meg.
- Ez mind szuperül néz ki.
Válogatósak vagyunk.
Ha hajlandóak lennénk megvásárolni, nem menne kárba.
Ekkor jön képbe Ronni és az Ozharvest,
hogy megmentsék a fogyasztásra alkalmas, finom ételeket,
és hogy az értékes árut éhes szájakhoz juttassák el.
Menjetek egy kört a furgonnal, mert akkor megértitek,
hogy mekkora mennyiséget kell összegyűjteni!
A mi feladatunk, hogy kiszállítsuk, és hogy ne menjen kárba.
Ez egyike annak a 65 hűtőkocsinak, amellyel begyűjtik az élelmiszert.
Az Ozharvest élelmiszermentő sofőrje, Jack
volt olyan kedves, és elvitt bennünket a szokásos napi körére.
Elmegyünk az egyik helyi szupermarketbe,
a Woolworthsbe, ami röviden csak Wolly.
A sofőrök bemennek, és felmérik az árut,
hogy alkalmas-e fogyasztásra.
Sok étel a farmról sem jut el, mert például a narancs nem megfelelő formájú.
Naponta átlagosan 50 kilogramm
gyümölcsöt és zöldséget mentünk meg minden egyes boltból.
- Ezt diktálja a józan ész. - Igen.
Miért ne adnánk oda a kidobott ételt azoknak, akiknek szükségük van rá?
Pontosan.
Ez az élelmiszerlánc felajánlja a halálsoron lévő élelmiszereit,
mielőtt megromlanának.
Az üzletvezető, Simon csak egyike az ezernyi kereskedőnek,
akik részt vesznek a programban.
- Milyen a mai adomány? - Van pár jó dolog. Máris hozom.
- Menjünk! - Lássuk!
Hűha!
- A hűtőben is van egy kocsi. - Klassz.
Ez a napi adomány,
ami Darin a mai edzését letudja.
- Ez az enyém. - Igen, a tiéd.
Ennyi. Általában több a gyümölcs, a zöldség, a romlandó áru.
- Ne már! - Egy apró sérülés van rajta.
A foltos banán is ide kerül.
- Ilyesmik. - Foltos? Ilyenkor érett!
- Hogy rakjuk be? - Nyisd ki az ajtót!
Ez a te feladatod lesz, Zac.
- Hátramenjek? - Igen, dobd be!
Tessék! Becsúsztatom.
Egy kis csapatmunka sosem árt.
- Olyan, mint a Tetris. - Ez elképesztő!
Milyen szépek a zöldségek és a fodros kel! Nem semmi!
- Szép munka, Tetris mester! - Le fogod nyúlni a munkámat.
- Ezt volt a legkönnyebb Tetris. - Ügyes voltál.
- Ez jó volt. - Bravó!
- Jól van. - Kösz szépen!
El vagyok ájulva. Remek munkát végeztek.
- Klassz. - Igen.
- Sziasztok! - Menjünk!
Az élelmiszerek ebbe a konyhába kerülnek, ahol ételt készítenek belőlük.
Bemutatom Travet.
A főállású főszakács és csapata
elkötelezett a legjobb minőségű ételek előállítása iránt.
Az Ozharvest rendszere olyan jól működik, hogy felvetődik a kérdés…
Ez hogyhogy nem működik az USA-ban?
Vannak jó programok az USA-ban,
például Bon Jovi programja.
Ha ismered, akkor mutass be neki!
- Bon Jovi… - Fel tudom hívni.
Hé, Google! Felhívnád Jon Bon Jovit?
Nem találtam egyezést a telefonszámai között.
- Biztos rejtett szám. - Oké.
Van egy fiatal felnőtteknek szervezett speciális program,
ahol főzni és takarékoskodni tanulnak. Az étel ezután szétosztásra kerül.
Az Ozharvest eddig csaknem 29,5 millió ételt szállított ki a rászorulóknak,
ám ez a nonprofit szervezet nem tudna élelmiszer,
pénz és idő felajánlása nélkül működni.
Ez szuperül néz ki, séf.
Nehéz elhinni, hogy ez az étel a kukában végezte volna,
és újra bebizonyosodik, hogy nem élelmiszerhiányban szenvedünk,
hanem az elosztásával küszködünk.
Hihetetlenek vagytok. Számomra nagyon tanulságos volt. Nagyon klassz.
Tanulságos, szórakoztató és finom. Szép munka, Ozharvest!
A hulladék hatással van a szárazföldre, a levegőre és a vízre.
Becslések szerint évente
körülbelül 14 és fél tonna műanyag kerül az óceánokba.
A szemét és más mérgező anyagok csökkentik az óceán oxigénszintjét,
és tönkreteszik az élőhelyeket,
átfogó hatása pedig veszélyezteti az élővilágot.
Kicsit kijjebb megyünk. Ott van egy nagy raj.
Aztán a part felé kanyarodunk.
Bérelt hajóval indulunk körbenézni,
hogy a saját szemünkkel láthassuk
az óceán szépségét, amit meg kell őriznünk.
Jól van. Most érünk oda a delfinek pihenőhelyére,
úgyhogy készülődjetek!
Egy sugárhajtású hajóval utazunk.
Nincs semmi esély rá, hogy megsebesítsük az élővilágot.
Ezt nézd, Zac!
Azta!
Ezek a vad delfinek. Sosem voltak etetve,
ami így a jó, és igyekszünk nem megszelídíteni őket.
Értem. Ez nagyon szuper.
Hogy lehet elkerülni a harapást? Mi a trükk?
- Nyugodtnak kell maradni. - Nyugodtnak?
- Értem. - Oké, klassz.
- Erőszakosak, igaz? - Odanézz!
Hűha!
Jól van, menjünk!
Vannak errefelé cápák?
- Ne már! - Néha.
Van erre egy tesztünk. Hol van a merőkanál? Cápateszt.
Ez a legjobban bevált módszer.
Egy merőkanállal kimerünk a vízből.
- Megkavargatjuk az ujjunkkal. - Értem.
Általában kisujjal. Megkóstoljuk.
Ha sós az íze, akkor van cápa.
Értem.
Remélem, ma nem lesznek cápák.
Légyszi!
Próbáljatok meg minél csendesebben belecsobbanni!
- Csússzunk be? - Utánozzátok a delfineket!
- Csússzunk be? - Igen.
Van valami ősi érzés az óceánnal való kapcsolódásban.
Ezt érzem a parton, szörfözés közben,
és főleg ma, ahogy e csodálatos teremtményekkel úszom.
Ezáltal megértem, hogy ez az ő otthonuk is.
Itt vannak!
Nagyon közel jönnek!
Kösz az úszást! Igyekszem tisztán tartani az óceánt.
Sydney mellett van egy Flora & Fauna nevezetű üzlet és csomagküldő raktár.
A modelljük egyszerű: a befolyásukat felhasználva védik a Földet.
Az alapítójától megtudjuk, hogyan épít
a cégéből jól menő üzletet a környezetvédelemből.
De előbb Darinnel az Erő segítségével kinyitjuk ezt az ajtót.
- Szép volt! - Remélem, Julie nem látta!
- Szia! - Sziasztok! Örvendek.
- Darin vagyok. - Julie.
- Szia! Zac vagyok. - Én meg Julie.
- Hogy vagy? - Minden oké.
Jókat hallottunk a fenntarthatósági törekvéseidről.
Köszönöm! Igen, megpróbáljuk jobb hellyé tenni a világot.
Tehát mi egy célt szolgáló platform vagyunk.
Én így gondolom.
Szuper vegán és állatkísérletmentes termékeket árulunk.
Igen?
Nem tesztelték állatokon és állati összetevőktől mentesek.
Lényegében ez az alap.
De ez önmagában…
- Igen. - …sok munkát igényel.
- Sok kutatást és utánajárást. - Igen.
Teljes mértékben hiszek abban,
hogy lehet egyszerre rentábilis és célorientált egy cég.
A kettő közel áll egymáshoz.
Lehetséges és szükséges is kéz a kézben járniuk.
Tetszik, amit csinálsz és ahogyan csinálod…
- Igen? - Mi a kedvenc terméked?
Nehéz a választás.
- Klassz! - Használtatok már szilárd sampont?
Igen.
Ez egy szuper új-zélandi márka, a Kiwi.
Minden termékük szilárd, a csomagolásuk pedig komposztálható.
A hajápoló termékek egyébként is nagyrészt vízből állnak.
- Vizet hordunk magunknál. - Szagold meg!
És nagyon jók. Ez egy konyhai tisztítószer koncentrátum.
Össze kell törni, beletenni egy tálba,
forró vizet önteni rá, és varázslat történik.
- Ilyet már láttam. Óvszer. - Hé!
- Felismertem a dobozt.
- Johnny's. - Igen.
Ez egy vegán óvszer. Nem is gondolnád…
Nem is tudtam, hogy ez egy kritérium a…
- Magam alatt vágom a fát. - Igen.
Na mindegy. Minden általuk kínál termék segít csökkenteni a hulladék mennyiségét,
jobb választás a környezet számára,
forrásuk pedig tisztességes béreket és munkakörülményeket biztosít.
Itt zajlik az újrahasznosítás.
A vásárlók visszaküldhetik
az elhasznált tubusokat, amit újrahasznosítunk.
Erre ösztönözzük a vevőket.
Minden visszahozott tubus után tíz levásárolható dollárt kapnak.
- De jó! - Klassz.
Ezen kívül a termékek csomagolásán is javítanunk kell majd,
és utántöltőket kell telepítünk.
Sokkal jobban rá kéne állnunk az utántöltésre és a hasonló dolgokra.
Az emberi faj okos. Az innováció által kikeveredhetünk ebből.
Az újrahasznosítás világos:
beledobjuk az újrahasznosítandó tárgyat a megfelelő kukába.
Mi megtettünk mindet, és ezt a tárgyat már
egy hatalmas gépben alakítják vadonatúj termékké.
Újrahasznosítás!
Jaj, drágám!
Ez nagyon aranyos történet, de attól félek, ez nem ilyen egyszerű.
Hogy érted?
Az üveg, az alumínium, a papír és karton esetében elég egyértelmű a dolog,
azonban a műanyagnál már bonyolódik a helyzet.
A legtöbb város csak az egyes és kettes jelzésű műanyagot tudja újrahasznosítani.
A további számmal ellátottakat speciális létesítményekbe kell szállítani,
mert ha ezeket beledobjuk a kukába,
akkor elégetik vagy hulladéklerakóba kerülnek.
A fóliát, a tisztítóban kapott zsákot, és a hozzám hasonló csomagolásokat
- kidobják, mert eltömítenénk a gépet. - Akkor mit tehetünk?
Egy nagy lépés a helyes irányba kis lépést igényel tőletek.
Számos üzletben ki lehet dobni a csomagolóanyagokat,
és a Nature Valley feltalálta az első csokoládépapírt,
amit vissza lehet vinni az üzletbe. Ezek speciális létesítményekbe kerülnek,
ahol újra tudják hasznosítani például a zacskót, a buborékfóliát,
és a granola szelet csomagolást.
Így újrahasznosítanak minket,
és új használati tárgy készül belőlünk.
- Ez szuper! - Bizony.
- Hé! Hová tűnt? - Ne aggódj! Még visszatérek!
Itt van a mesés csapatunk, akik rendeléseket csomagolnak.
Műanyagmentesen csomagolunk.
Szuper.
Körülbelül 30 tonna csomagolóanyagot spóroltunk meg.
Harminc tonnát! Ez körülbelül öt kifejlett elefántnak felel meg.
Ekkora egy átlagos tűzoltóautó.
Ez körülbelül 86 ezer csirke,
és majdnem 600 ezer hörcsög súlya, tehát jelentősen csökkentik a hulladékot.
Minden terméket ebbe csomagolunk.
- Ilyet már láttam. - Igen.
Minden csomaghoz kézzel írott inspirációs idézet jár.
Több mint félmilliót írtunk már.
- Elképesztő. - Igen.
Más vállalkozásokat is segítünk a jobb csomagolóanyagra való átállásban.
Feltöltöttük a készletünket a weboldalunkra tájékozódás gyanánt.
- És szivárognak az emberek? - Igen.
A márkáink figyelmét is felhívjuk erre. Nem akarjuk műanyagban kapni az árut.
Megválogatjuk a partnereinket.
Termékbeszerzéskor megkérdezzük a céget, hogy miben fogja elküldeni a terméket.
Klassz.
Minden téren próbálunk fejlődni.
Szeretnétek csomagolni és üzeneteket írni?
- Persze. - Naná!
Akkor vágjunk be! Adok nektek néhány dobozt.
Zac már meg is találta. Tessék!
A szélét be kell hajtani?
Hajtsd be alá!
- Menni fog! - Úgy. Szuper.
Menni fog.
Meg tudom csinálni!
Jól látjátok. Nem tudok dobozt hajtogatni.
- Nem megy. - Ez az, sikerülni fog!
Jól van, megvan. Tehát így kell… Fogd be, Darin! Hallgass már!
Mindjárt sikerül neki!
- Így jó? - Nem.
Tényleg nem? Ja, ez ide jön.
Megoldotta a rejtélyt!
Nagy rajtam a nyomás.
Már tudom, mit írok bele: „bocs, hogy öt helyen benyomódott a dobozod.”
- Hé! - Ez az!
Köszönöm! Három órával később.
Ha megnyomod azt a pedált…
- Már jön is. - Teszünk bele egy kicsi
Tökéletes! Nagyszerű.
Írjatok bele, amit szeretnétek!
PANDORA SZERETETSZELENCÉJÉT NYITOTTAD KI. ZAC EFRON
- Kiolvashatatlan. - Klassz.
Szuper, kész is vagyunk. Zárjátok le őket!
- Oké. - Kiszállítjuk őket.
Ez az üzletünk.
- Itt minden megtalálható. - Igen.
Körülbelül ezer termék van az üzletben, de hátul van a készletünk.
Mindent meg akarok venni.
Vannak szépségápolási és kisállatoknak való termékeink is.
A kutyák is tudnak növényi alapúan étkezni.
Ebből feltankolnék.
- Igen? Oké. - Persze.
Odanézz! Málnás, csokis, étcsokis.
Ezeket a csészéket egy 80 éves, Brian nevű fazekas készíti,
aki Queenslandben él.
Ez egy szilárd sampon. Igen, ez is nagyon jó.
Igen, jól választottál.
Megvan minden?
Köszönjük, hogy hogy körbevezettél. Lenyűgöző a cég.
- Én köszönöm. - Imádni fogják.
Visszavárunk titeket! Főleg csomagoláshoz.
- Mindenképpen. - Nagyon jó fej lány.
Mi tetszett a legjobban a Flora & Faunában?
Alig várom, hogy ismert legyen. Nagyon logikus, amit csinálnak.
Így kéne működnie a dolgoknak, és az, hogy ez újdonság…
Ez sajnos egy szokatlan üzleti modell.
Itt rájön az ember, hogy hozhat más döntéseket…
- Igen. - …az életben.
Ez egészséges, tiszta és kényelmes.
Bármikor, minden esetben.
Sydney egyik kis negyedében, egy keskeny kirakaton
színes, magyarázatot nem igénylő tábla áll.
De jó logó!
- Ez egy hentesüzlet lesz. - Biztos.
Ez a Fish Butchery, és pontosan azt kapjuk, ami a táblán áll.
- Mi újság, séf? - Sziasztok!
Josh Niland séf célja az, hogy a halak gyakran kidobott részeit
a lehető legkreatívabb és hulladékmentesebb módon hasznosítsa.
A kirakatba rakott halak elrendezése új stílusú haláruda képét sugallja.
Mindent szépen kihelyezünk, így a vevőnek nem egy halom hal közül kell választania.
Megmutatjuk, hogy itt kapható a legjobb hal.
A választás után kihozzuk az egyben lévő halat a hűtőházból,
és a vevő ízlése szerint dolgozzuk fel.
- Ezt nézd! - Szuper.
A halfeldolgozás ellentétes mindazzal, amit Darin vegánként képvisel,
ennek ellenére elviseli a kellemetlenséget,
hogy megértse, mindez hogyan járul hozzá a hulladékcsökkentéshez.
Nem itt dolgozol elsősorban.
A séf díjnyertes étterme, a Saint Peter, pár házzal lejjebb található.
Eljutottunk arra a pontra, hogy az emberek szemgolyót,
májat, és száraz, érett húsú halat akarnak enni.
A hal másodlagos részei sokkal kívánatosabbak lettek, mint a filé.
A feleségemmel, Julie-val nyitottuk az üzletet.
A Közel-Kelettől kezdve Ázsiáig mindenhol vannak olyan kultúrák,
amelyek az egész hal vagy az egész állat fogyasztását követelik meg,
kizárólag azért, mert azt egész állatnak el kell fogynia.
Egy hal hány százaléka végzi…
- Durván 55%-a. - Ötvenöt.
A gömbölyű halak esetében.
Ez egy megdöbbentő statisztika.
A túlhalászott halak közel 50%-át kidobjuk a kukába…
Igen.
…és fel sem használjuk őket, ami egy szörnyű rendszer.
Ezért terveztük Julie-val ilyenre ezt a hentesüzletet.
A vevő bejön és egyből kiválasztja a halat.
Friss, most fogták. Az árusítás az árucikkel való kereskedést jelenti.
A hentes értéket növel, majd eladja a húst.
Mi ezt csináljuk. Ezért Fish Butchery az üzlet neve.
- Kihozzam a halat? - Igen, megnéznénk.
Hihetetlen!
Ez egy kék szemű trevalla.
- Odanézzenek! - Tegnap délután fogták Sydney-ben.
A lehető legtöbbet kell belőle kinyernem.
Egy hal esetében csak a kés hegyét használjuk,
mert bár tövig belenyomva és végighúzva gyorsabban megvagyunk,
mindent tönkreteszünk, ami felhasználható lett volna.
Ez a fűrészfogú sügér szíve.
Azta!
Nagyon picike.
Jól van. Ez a kopoltyúja.
Az, hogy egy darabban vágtam ki, lehetőséged ad arra,
hogy feldolgozva minél inkább kihasználhassuk.
Tizenöt éves korom óta főzök.
Elég sok halétteremben dolgoztam,
ahol megfigyeltem, mennyi hal végzi a kukában, így feltettem a kérdést,
vajon ez mennyi pénzbe kerülhet.
Nem csak arról van szó, hogy tiszteletlenség és hanyagság
mellőzni és a kukákba dobni a hal egyes részeit,
de mindez költségekkel jár a cég számára.
Ez a mája.
Borzasztóan finom megpirítva és pirítóson tálalva petrezselyemmel.
Ínycsiklandó.
Túltesz a libamájon és a kacsamájon.
Tényleg elképesztő.
Ez a hal gyomra. Alaposan megtisztítjuk,
egy éjszakán át sós vízben pácoljuk, majd pároljuk.
Karikákra vágjuk, bepanírozzuk és kisütjük.
Ez a sárgaúszójú tonhal szeme.
Kivájjuk a szemét és összekeverjük.
Ez nagyjából négy-öt szemnek felel meg.
Turmixgépben összekeverjük, majd tápiókát adunk hozzá.
A ráksziromhoz hasonlít.
- Ezt felszolgáljátok? Megehetem? - Nyugodtan.
Halszem.
- Istenem! - Szemgolyószirom.
Nagyon finom.
Ilyen újszerű dolgokkal…
- Frissítő. - …indult el az üzlet.
Ebből a halból hány százalék megy a kukába?
Konkrétan ebből a halból nagyjából 12%.
Vagyis a hulladék közel 80%-kal csökkent. Ezt még Darinnek is el kell ismernie.
Ebből a szempontból elképesztő.
Azt meg kell jegyeznünk, hogy a halászat napjainkban
teljességgel fenntarthatatlan és árt a bolygónak.
Az egész hal felhasználása jó dolog, de a túlhalászás továbbra is probléma.
Ez itt sárgaúszójú tonhal.
El tudjuk adni a halat szeletenként.
Ezt a darabot felvághatjuk. A szálkákból mártást csinálhatunk,
de hagyományos tonhal steak is készíthető belőle.
Ez a farkához közeli hús, tele van inakkal.
Az inas részeket felszeletelve
sajtburgert készítünk belőle.
- Tessék! - Komolyan?
Ez egy dupla sajtos, tonhalas sajtburger kardhal baconnel…
- Elképesztő az illata. - …uborkával és mustárral.
Egek!
Benne van az első három legjobb hamburgerben, amit ettem.
Őrület, hogy ennyire finom étel készíthető kidobni szánt alapanyagokból.
- Hihetetlen, hogy ez hal. - Ez jó reklám lenne.
Igen.
- Zsíros és finom. - Igen.
Ez olyan halból készült, ami a kukában végezte volna.
Bár a hal minden része biológiailag lebomlik,
ha mindenki a lehető legtöbb részét hasznosítaná,
csökkenne a túlhalászás.
Srácok, ezt kóstoljátok meg!
Vágjátok el!
Szerintem ez életem legfinomabb hamburgere. Jobb, mint a hús.
A hal feldolgozásának maximalizálásával a nyereség is nagyobb,
ismét bebizonyítva, hogy az ökológiai erkölcsösség kifizetődő.
Tehát nem volt rátok nagy hatással a növényi alapú felfogásom.
Úgy eszik, mintha még sosem ettek volna!
Ma a legboldogabbak.
Bocs, Darin. Még nem váltottak.
- Nyilvánvalóan… - Mike fel sem tud nézni.
Most is csak hümmögve válaszol.
Aha.
Ha azon tűnődtetek, hogy mit csinál egy executive produer, hát ezt!
- Az uborka is finom. - Igen. Szép munka!
Mindannyian hozhatunk más döntést, legyen szó a műanyag csökkentéséről,
a komposztálás elkezdéséről, vagy hibrid, esetleg elektromos autóra való váltásról.
Bármilyen apró lépés változást hozhat.
A stáb a mi családunk.
Ha a stáb megérti…
És érzi.
…érzi és változtatni akar,
az a legfontosabb.
Így van ez a hasonló változtatásokkal. Kis lépésekkel kezdődnek.
Erőfeszítést igényelnek,
de aztán elterjednek.
És beépülnek.
És hirtelen a régi felfogás idejétmúltnak tűnik,
szinte el is felejtődik,
mert az új módszerek hatalmas javulást hoznak.
Képesek vagyunk változtatni egy szebb jövő érdekében,
vagy továbbra is kifogyhatatlan erőforrásként tekintünk a bolygóra,
és feneketlenként a szemetesünkre?
Ha így teszünk, az igazi pazarlás lenne.
A FÖLD KÖRÜL CSAPATA ELISMERI AUSZTRÁLIA FÖLDJEINEK EREDETI BIRTOKOSAIT.
A feliratot fordította: Kajner Kata